Panamerická futsalová konfederácia

Panamerická futsalová konfederácia (, skr. CPFS alebo PANAFUTSAL) je strešná organizácia pre panamerický futsal (sálový futbal). V roku 2014 združovala 17 národných futsalových federácií. Svoje ústredie má v Bogote a na jej čele stojí Paraguajčan Rolando Alarcón Ríos. CPFS je členskou konfederáciou Svetovej futsalovej asociácie (AMF), ktorej bola aj spoluzakladateľom.

Dejiny 
CPFS vznikla 25. septembra 1990 v Bogote, v Kolumbii a založilo ju 9 krajín: Argentína, Bolívia, Kolumbia, Kostarika, Mexiko, Paraguaj, Portoriko, Uruguaj a Venezuela. V roku 1993 boli schválené a notársky overené stanovy konfederácie. Od roku 1990 prevzala po Medzinárodnej futsalovej federácii (FIFUSA, dnešná AMF) organizovanie panamerických majstrovstiev, ktoré v roku 1999 aj ukončila. V roku 2000 začala rokovať s FIFA v snahe zjednotiť oba futsalové športy. Keďže FIFA chcela mať plnú kontrolu nad športom a Medzinárodný olympijský výbor (MOV) uznal FIFA-u ako jediný subjekt pre organizovanie futsalových súťaží, spoločná dohoda sa nepodarila. Preto CPFS, Európska futsalová únia a Juhoamerická futsalová konfederácia v roku 2002 spoluzaložili Svetovú futsalovú asociáciu (AMF) ako nástupcu slabnúcej federácie FIFUSA.

Členské federácie 

Bývalý člen

Podujatia 
Národné tímy 
 Panamerické majstrovstvá (zrušené)
Kluby
 Panamerické majstrovstvá klubov

Referencie

Externé odkazy 
 Oficiálna stránka CPFS 
 CPFS na oficiálnej stránke Svetovej futsalovej asociácie (archive.org) 

Futsal
Medzinárodné futsalové zväzy
Organizácie založené v 1990